**A**

**CSONGRÁD-CSANÁD MEGYEI POLGÁRŐR SZERVEZETEK SZÖVETSÉGE**

**ALAPSZABÁLYA**

Elhatározva a Csongrád Megyei Polgárőr Szervezetek Szövetség létrehozását:

A Polgári Törvénykönyvről szóló 2013. évi V. törvény (Ptk.) és az egyesülési jogról, a közhasznú jogállásról szóló törvény,

A civil szervezetek működéséről és támogatásáról szóló 2011. évi CLXXV. törvény (Ectv.).

A 2011. évi CLXV. törvény a polgárőrségről és a polgárőri tevékenység szabályairól szóló törvény rendelkezéseinek megfelelve a tagok az alábbi tartalommal fogadják el a szervezet alapszabályát.

**I.**

**A szövetség adatai**

A szövetség neve: Csongrád-Csanád Megyei Polgárőr Szervezetek Szövetség

A szövetség rövidített elnevezése: CSCSMPSZSZ

A szövetség idegen nyelvű elnevezése: -

A szövetség székhelye: 6720 Szeged, Tisza Lajos krt. 45. fszt. 9.

A szövetség alapító tagjainak nevét, székhelyét és képviselőjét tartalmazó tagnévsor az alapszabály 1. számú mellékletét képezi.

Alapításának éve: 1991.

Működési területe: Csongrád-Csanád Megye közigazgatási területe

A szövetség honlapjának címe:[*https://www.csmpszsz.hu/*](https://www.csmpszsz.hu/)

**II.**

**A szövetség célja, tevékenysége**

1. **A szövetség célja:**

Területi polgárőr szövetségként a Csongrád-Csanád Megyei polgárőr egyesületek érdekeinek képviselete, működésük segítése, tevékenységeik összehangolása a helyi közrend és közbiztonság védelme érdekében.

Együttműködés a működési területén illetékes állami szervekkel, Csongrád-Csanád Megyei Önkormányzattal, Csongrád-Csanád Megyei Rendőr-főkapitánysággal a polgárőri szolgálat ellátása feltételeinek fejlesztése érdekében. (Ptv. 7. § (5) bekezdés.)

Másodlagos, kiegészítő feladatként részt vállal katasztrófa – és veszélyhelyzetekre történő felkészülésben, a konkrét védekezési és helyreállítási feladatokban, környezet károsítások megelőzésében, elhárításában. Segíti a polgári védelemmel foglalkozó szervezetek tevékenységét. (2011. évi CXXVIII. tv. 18. § (1) bekezdés.) Csongrád-Csanád Megyei Katasztrófavédelmi Igazgatóság.

Bűn- és baleset-megelőzési, az áldozatvédelmi, a közlekedésbiztonsági és a környezetvédelmi tevékenység támogatása, a lakosság és az önkormányzatok közötti kapcsolat erősítése. (Rendőrségi tv. 1. § (2) bekezdés 1. pont, 2. § (1) bekezdés, (2) bekezdés a) és c) pont, Hötv. 13. § (1) bekezdés 17. pont.)

Az Országos Polgárőr Szövetség és a Csongrád-Csanád Megyei polgárőr egyesületek közötti kapcsolattartás, az együttműködés koordinálása, a területi közrend és közbiztonság védelme érdekében.

A Csongrád-Csanád Megyei Polgárőr Szervezetek Szövetsége a demokratikus önkormányzatiság elve alapján működik.

Céljainak és feladatainak megvalósítása során nem avatkozik be önálló jogi személyiségű tagszervezeteinek működésébe, valamint nem korlátozza azok önállóságát, tevékenységét, döntési jogkörét, felelősségét mindaddig, amíg az adott tevékenység a hatályos jogszabályokkal, az OPSZ, valamint a CSCSMPSZSZ Alapszabályával, Szervezeti és Működési Szabályzatával (a továbbiakban: SZMSZ), illetőleg más belső szabályzatával összhangban van.

A Ptk. 3:63. § (1) bekezdése szerinti egyesület, közhasznú tevékenységét a Ptv. 7. § (1) bekezdése alapján folytatja.

Önálló ügyintéző és képviseleti szervvel, továbbá önálló költségvetéssel rendelkezik.

a CSCSMPSZSZ magára nézve – írásos nyilatkozatban – kötelezően elfogadja az Országos Polgárőr Szövetség (továbbiakban: OPSZ) alapszabályában és szabályzataiban foglaltakat.

1. **A szövetség tevékenysége:**
2. Képviseli tagjai közös érdekeit a területi állami szervek, a megyei önkormányzat, valamint más civil szervezetek előtt,
3. Összehangolja tagjai tevékenységét,
4. Együttműködik a működési területén illetékes állami szervekkel, megyei önkormányzattal, valamint a megyei rendőr-főkapitánysággal a polgárőri szolgálat ellátása feltételeinek fejlesztése érdekében,
5. Előzetesen véleményezi a polgárőr egyesület által a működési területén illetékes megyei rendőr-főkapitánysággal megkötendő együttműködési megállapodást,
6. A működési területén működő polgárőr egyesület Országos Polgárőr Szövetségbe való felvételre irányuló kérelmét befogadja, majd felvételi javaslatával ellátva továbbítja,
7. Elfogadja a területi polgárőr szövetség éves költségvetését, valamint a költségvetés végrehajtásáról szóló beszámolót, valamint
8. Elbírálja a működési támogatásra vonatkozó kérelmet.

**A szövetség céljának megfelelően az alábbi (konkrét) közhasznú tevékenységet fejti ki:**

**[Ectv. 34. § (1) bekezdés a) pont]**

|  |  |  |  |
| --- | --- | --- | --- |
|  | Közhasznú tevékenység | Közfeladat | Jogszabályhely |
| 1. | Védelmet nyújt az életet, a testi épséget, a vagyonbiztonságot közvetlenül fenyegető vagy sértő cselekménnyel szemben, felvilágosítást és segítséget ad a rászorulónak. Tiszteletben tartja és védelmezi az emberi méltóságot, óvja az ember jogait.  A feladatellátás érdekében együttműködik az állami és a helyi önkormányzati szervekkel, a civil szervezetekkel és a gazdálkodó szervezetekkel, az állampolgárokkal és azok közösségeivel.  Segítséget nyújt - jogszabályban meghatározott esetben - az állami és a helyi önkormányzati szervek hivatalos eljárásának zavartalan lefolytatásához.  Támogatja a helyi önkormányzatoknak és az állampolgárok közösségeinek a közbiztonság javítására irányuló önkéntes tevékenységét. | Közrend, közbiztonság fenntartásának segítése. | a Rendőrségről szóló 1994. évi XXXIV. törvény (Rendőrségi tv.) 2. § (1) bekezdésében, 2. § (2) bekezdés a) és c) pontjában, 100. § (1) bekezdés g) és 101. § (1) bekezdés f) pontjában, |
| 2. | Közreműködés Csongrád Megye közbiztonságának biztosításában. | Közbiztonság védelme, fenntartása. | Magyarország helyi önkormányzatairól szóló 2011. évi CXXXIX. tv. (Hötv.) 13. § (1) bekezdés 17. pontjában foglaltaknak megfelelően |
| 3. | Együttműködik a működési területén illetékes állami szervekkel, megyei önkormányzattal, valamint a megyei rendőr-főkapitánysággal a polgárőri szolgálat ellátása, feltételeinek fejlesztése érdekében. | Közrend, közbiztonság ellátása. | * Ptv. 7. § (5) bekezdés c) pont); |

A szövetség céljai megvalósításával közvetlenül összefüggő gazdasági tevékenység végzésére jogosult.

**III.**

**A szövetség működésére vonatkozó általános szabályok**

A szövetség nem zárja ki, hogy tagjain kívül más is részesüljön a szövetség közhasznú szolgáltatásaiból. [Ectv. 34. § (1) bekezdés a) pont]

A szövetség közvetlen politikai tevékenységet nem folytat, szervezete pártoktól független és azoknak anyagi támogatást nem nyújt. [Ectv. 34. § (1) bekezdés d) pont]

A szövetség gazdasági-vállalkozási tevékenységet csak közhasznú vagy a jelen alapszabályban meghatározott alapcél szerinti tevékenység megvalósítását nem veszélyeztetve végez. [Ectv. 34. § (1) bekezdés b.) pont]

A szövetség a gazdálkodása során elért eredményét nem osztja fel, azt a jelen alapszabályban meghatározott közhasznú tevékenységére fordítja. [Ectv. 34. § (1) bekezdés c) pont]

A szövetség a működésének, szolgáltatásainak, azok igénybevételi módjának nyilvánosságát a https://www.csmpszsz.hu/ internetes honlapján, a szövetség székhelyén elhelyezett hirdetőtáblán biztosítja.

Az éves beszámolót és a közhasznúsági mellékletet minden év május 31. napjáig a <https://www.csmpszsz.hu/> internetes honlapján és a szövetség székhelyén kihelyezett hirdetőtáblán közzéteszi. [Ectv. 37. § (3) bekezdés d) pontja]

A szövetség közhasznú tevékenységével kapcsolatosan keletkezett iratok – a törvény alapján nem nyilvános adatok kivételével – nyilvánosak, azokba bárki betekinthet, és a saját költségére másolatot készíthet.

Az iratbetekintésre és iratmásolásra vonatkozó igényeket írásban, a szövetség elnökségéhez címzetten kell előterjeszteni.

Az elnökség az iratbetekintést és az iratmásolat kiadását a szövetség székhelyén, az igény bejelentésétől számított 8 napon belül köteles biztosítani a kérelmező számára. [Ectv. 37. § (3) bekezdés c) pont]

**IV.**

**A vagyoni hozzájárulás**

A tagdíj mértékének meghatározása a közgyűlés jogköre.

A közgyűlés határozata alapján a tagdíj jelenleg 0 Ft.

**V.**

**A tagság**

A szövetség olyan egyesület, amely két tag részvételével is alapítható, működtethető.

A szövetség tagja az a működési területén tevékenykedő polgárőr egyesület lehet, amely a szövetség célkitűzésével egyetért és a célok megvalósítása érdekében aktívan részt kíván venni, továbbá az alapszabályban foglalt rendelkezéseket magára nézve kötelezően elfogadja.

A polgárőr egyesület felvétele a területi polgárőr szövetségbe nem tagadható meg, ha a polgárőr egyesület magára nézve kötelezőnek elfogadja a területi polgárőr szövetség alapszabályát.

A tagfelvételi kérelem vonatkozásában annak beérkezését követő 30 napon belül a területi polgárőr szövetség dönt.

A szövetség tagja természetes személy nem lehet.

**VI.**

**A tagsági jogviszony keletkezése**

A szövetségi tagság az alapításkor a szövetség nyilvántartásba vételével keletkezik.

A szövetség megalakulását követően a tagság a belépési nyilatkozat elfogadásával keletkezik.

A belépési nyilatkozatot az elnökséghez kell benyújtani, amely szerv a kérelem beérkezésétől számított 30 napon belül, egyszerű szótöbbséggel, nyílt szavazással határoz a tagfelvételről.

Határozatát annak meghozatalát követő 8 napon belül írásba foglaltan, igazolt módon kell megküldeni a tagfelvételt kérelmező számára.

A területi polgárőr szövetség tagja a működési területén működő polgárőr egyesület lehet, amely megfelel a Polgárőrségről szóló törvény rendelkezéseinek és az Országos Polgárőr Szervezet Szabályzataiban foglaltaknak.

A polgárőr egyesület felvétele a területi polgárőr szövetségbe nem tagadható meg, ha a polgárőr egyesület magára nézve kötelezőnek elfogadja az Országos Polgárőr Szövetség és a területi polgárőr szövetség alapszabályában foglaltakat.

**VII.**

**A tagsági jogviszony megszűnése**

A tagsági jogviszony megszűnik:

* a tag kilépésével.
* a tag jogutód nélküli megszűnésével.
* a tag kizárásával.

A tagsági jogviszonyát a tag a szövetség elnökségéhez címzett írásbeli nyilatkozatával bármikor, indokolás nélkül megszüntetheti. A tagsági jogviszony a nyilatkozatának az elnökséghez történő megérkezése napján szűnik meg.

Az elnökség nyílt szavazással, egyszerű szótöbbséggel kizárhatja a szövetség tagjai közül azt a tagot, aki jelen alapszabály rendelkezéseit vagy a közgyűlés határozatát súlyosan vagy ismételten sértő magatartást tanúsít.

A kizárási eljárást bármely tag vagy szövetségi szerv kezdeményezésére az elnökség folytatja le.

A kizárási eljárásban a tagot az elnökség ülésére meg kell hívni, azzal a figyelmeztetéssel, hogy a szabályszerű meghívása ellenére történő távolmaradása az ülés megtartását és a határozathozatalt nem akadályozza. Az ülésen biztosítani kell számára a védekezési lehetőséget. Az ülésen a tag a törvényes képviselő mellett, illetve helyett meghatalmazott képviselővel is képviseltetheti magát.

A tag kizárását kimondó határozatot írásba kell foglalni és indokolással kell ellátni; az indokolásnak tartalmaznia kell a kizárás alapjául szolgáló tényeket és bizonyítékokat, továbbá a jogorvoslati lehetőségről való tájékoztatást.

Az elnökség a kizárásról szóló határozatot a tagkizárási eljárás megindulásától számított 30 napon belül meghozza és 8 napon belül igazolható módon közli az érintett taggal.

A kizárt tag a kizárást kimondó elsőfokú elnökségi határozat ellen, a kézbesítéstől számított 15 napon belül a szövetség közgyűléséhez fellebbezéssel élhet.

A fellebbezés beérkezését követően az elnökségnek haladéktalanul, de legkésőbb 30 napon belüli időpontra össze kell hívnia a rendkívüli közgyűlést.

A közgyűlés nyílt szavazással, egyszerű szótöbbséggel dönt.

A közgyűlés határozatát annak meghozatalakor szóban kihirdeti és 8 napon belül írásban, igazolható módon is közli az érintett taggal.

**VIII.**

**A tagok jogai**

**A szövetség tagja jogosult:**

* a szövetség tevékenységében részt venni
* a szövetség szolgáltatásait igénybe venni

**A szövetség tagja – képviselőjén keresztül - jogosult:**

* a közgyűlésen részt venni, szavazati jogát gyakorolni, a közgyűlés rendjének megfelelően felszólalni, kérdéseket feltenni, javaslatokat és észrevételeket tenni
* a szövetség irataiba betekinteni
* arra, hogy a szövetség tisztségviselőjévé válasszák, amennyiben vele szemben jogszabályban meghatározott kizáró ok nem áll fenn.

A tag a közgyűlésen a szavazati jogát törvényes képviselője helyett meghatalmazott képviselője útján is gyakorolhatja. A képviselő részére adott meghatalmazást teljes bizonyító erejű magánokirati formában írásba kell foglalni és azt a közgyűlés levezető elnökének a közgyűlés kezdetén átadni.

A közgyűlésen valamennyi szavazásra jogosult tag egyenlő szavazattal rendelkezik.

**IX.**

**A tagok kötelezettségei**

**A szövetség tagja:**

Nem veszélyeztetheti a szövetség céljának megvalósítását és a szövetség tevékenységét.

Köteles a szövetség alapszabályának, a döntéshozó szervek határozatainak reá vonatkozó előírásait, rendelkezéseit betartani.

Köteles székhelyének, továbbá képviselője lakcímének megváltozását az adatváltozást követő 8 napon belül az elnökséghez bejelenteni.

**X.**

**A szövetség szervei**

* Közgyűlés
* Elnökség
* Felügyelőbizottság
* Jelölő és Választási Bizottság

**Közgyűlés**

A közgyűlés a szövetség döntéshozó szerve.

**Hatáskörébe tartozik:**

* az alapszabály módosítása;
* a szövetség megszűnésének, egyesülésének és szétválásának elhatározása;
* a vezető tisztségviselő és a felügyelőbizottsági tag megválasztása, visszahívása;
* az éves költségvetés elfogadása, a tagdíj megállapítása;
* az éves beszámoló - ezen belül az ügyvezető szervnek a szövetség vagyoni helyzetéről szóló jelentésének – elfogadása;
* közhasznúsági melléklet elfogadása;
* a vezető tisztségviselő feletti munkáltatói jogok gyakorlása, ha a vezető tisztségviselő a szövetséggel munkaviszonyban áll;
* az olyan szerződés megkötésének jóváhagyása, amelyet a szövetség saját tagjával, vezető tisztségviselőjével vagy ezek hozzátartozójával köt;
* a jelenlegi és korábbi szövetségi tagok és a vezető tisztségviselők elleni kártérítési igények érvényesítéséről való döntés;
* döntés mindazon kérdésben, amelyet jogszabály vagy alapszabály a hatáskörébe utal.

A közgyűlés évente legalább egy alkalommal ülésezik. A közgyűlés ülései nyilvánosak, amely nyilvánosság jogszabályban meghatározott esetekben korlátozható. [Ectv. 37. § (1) bekezdés]

A közgyűlést az elnökség legalább 15 nappal az ülés időpontja előtt kiküldött meghívóval, elsődlegesen a szövetség székhelyére hívja össze írásban, igazolható módon. Írásbeli igazolható módon történő kézbesítésnek minősül: pl. ajánlott vagy tértivevényes küldeményként, továbbá a tagnak az elektronikus levelezési címére történő kézbesítés azzal, hogy a kézbesítés visszaigazolásra kerüljön (elektronikus tértivevény). [Ectv. 37. § (2) a) pont]

Ha a közgyűlést nem szabályszerűen hívták össze, az ülést akkor lehet megtartani, ha az ülésen a részvételre jogosultak legalább háromnegyede jelen van, és egyhangúlag hozzájárul az ülés megtartásához.

A közgyűlési meghívó tartalmazza a szövetség nevét, székhelyét, a közgyűlés helyét, idejét és a javasolt napirendi pontokat.

A napirendi pontokat a meghívóban legalább olyan részletezettséggel kell rögzíteni, hogy a szavazásra jogosult tagok álláspontjukat kialakíthassák.

A meghívónak tartalmaznia kell továbbá a közgyűlés határozatképtelensége esetére a megismételt közgyűlés helyszínét és időpontját, és az arra történő felhívást, hogy a megismételt közgyűlés az eredeti napirendi pontok tekintetében a megjelentek számára tekintet nélkül határozatképes lesz, ha azt az eredeti időpontot legalább három és legfeljebb tizenöt nappal követő időpontra hívják össze.

A közgyűlési meghívót a szövetség székhelyén és honlapján nyilvánosságra kell hozni.

A közgyűlési meghívó kézbesítésétől vagy közzétételétől számított 3 napon belül a tagok és az egyesület szervei az elnökségtől a napirend kiegészítését kérhetik, a kiegészítés indokolásával.

A napirend kiegészítésének tárgyában az elnökség 2 napon belül dönt.

Az elnökség a napirend kiegészítését elutasíthatja vagy a kérelemnek helyt adhat.

Döntését, továbbá elfogadás esetén a kiegészített napirendi pontokat minden esetben annak meghozatalától számított legkésőbb 2 napon belül igazolható módon közli a tagokkal.

Ha az elnökség a napirend kiegészítése iránti kérelemről nem dönt, vagy a kérelmet elutasítja úgy a közgyűlés a napirend elfogadásáról szóló határozat meghozatalát megelőzően külön dönt a napirend kiegészítésének tárgyában, azzal, hogy a szabályszerűen nem közölt napirenden szereplő kérdésben csak akkor hozható határozat, ha a részvételre jogosultak legalább háromnegyede jelen van és a napirenden nem szereplő kérdés megtárgyalásához egyhangúlag hozzájárul.

Az elnök köteles a közgyűlést haladéktalanul összehívni a szükséges intézkedések megtétele céljából, ha:

- a szövetség vagyona az esedékes tartozásokat nem fedezi;

- a szövetség előreláthatólag nem lesz képes a tartozásokat esedékességkor teljesíteni; vagy

- a szövetség céljainak elérése veszélybe került.

Ezekben az esetekben az összehívott közgyűlésen a tagok kötelesek az összehívásra okot adó körülmény megszüntetése érdekében intézkedést tenni vagy a szövetség megszüntetéséről dönteni.

A közgyűlés határozatképes, ha azon a leadható szavazatok több mint felét képviselő szavazásra jogosult részt vesz.

A határozatképességet minden határozathozatalnál vizsgálni kell.

A közgyűlés megnyitását követően elsődlegesen meg kell állapítani a határozatképességet, vagyis az aktuális taglétszámhoz képest a megjelent és szavazásra jogosult tagok számát. A közgyűlés a napirendi pontok tárgyalását megelőzően egyszerű szótöbbséggel, nyílt szavazással megválasztja a levezető elnök személyét, továbbá a jegyzőkönyvvezető és két jegyzőkönyv hitelesítő személyét, valamint szükség esetén a három fős szavazatszámláló bizottságot.

A közgyűlésen megjelent tagokról jelenléti ívet kell készíteni, amelyen fel kell tüntetni a tag, valamint képviselője nevét, lakóhelyét vagy székhelyét, és ha a tagokat nem azonos számú szavazat illeti meg a tagot megillető szavazatok számát.

A jelenléti ívet a közgyűlés levezető elnöke és a jegyzőkönyvvezető aláírásával hitelesíti.

A közgyűlésről jegyzőkönyvet kell készíteni, amely tartalmazza:

* a szövetség nevét és székhelyét;
* a közgyűlés helyét és idejét;
* a közgyűlés levezető elnökének, a jegyzőkönyvvezetőnek, a jegyzőkönyv hitelesítőjének a nevét;
* a közgyűlésen lezajlott fontosabb eseményeket, az elhangzott indítványokat;
* a határozati javaslatokat, a leadott szavazatok és ellenszavazatok, valamint a szavazástól
* tartózkodók számát.
* a jegyzőkönyv tartalmazza a határozatok sorszámát (Határozatok Tárába csatoltan), a döntésének a tartalmát, időpontját és hatályát, illetve a döntést támogatók és ellenzők számarányát (ha lehetséges személyét) is. [Ectv. 37. § (3) a) pont]

A jegyzőkönyvet a jegyzőkönyvvezető és a közgyűlés levezető elnöke írja alá, és két erre megválasztott, jelenlévő tag hitelesíti.

A tagok határozatukat a határozatképesség megállapításánál figyelembe vett szavazatok többségével hozzák meg.

**A határozat meghozatalakor nem szavazhat az:**

* akit a határozat kötelezettség vagy felelősség alól mentesít vagy másfajta előnyben részesít;
* akivel a határozat szerint szerződést kell kötni;
* aki ellen a határozat alapján pert kell indítani;
* akinek olyan hozzátartozója érdekelt a döntésben, aki a szövetségnek nem tagja;
* aki a döntésben érdekelt más szervezettel többségi befolyáson alapuló kapcsolatban áll, vagy aki egyébként személyesen érdekelt a döntésben.

A közgyűlés határozathozatalában nem vehet részt az a személy, aki vagy akinek közeli hozzátartozója a határozat alapján

- kötelezettség vagy felelősség alól mentesül, vagy bármilyen más előnyben részesül, illetve a megkötendő jogügyletben egyébként érdekelt.

Nem minősül előnynek a szövetség cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve a szövetség által tagjának, a tagsági jogviszony alapján nyújtott, létesítő okiratnak megfelelő cél szerinti juttatás. [Ectv. 38. § (1) és (2) bekezdés]

A közgyűlés határozatát – az alapszabály vagy törvény eltérő rendelkezése hiányában egyszerű szótöbbséggel, nyílt szavazással hozza. [Ectv. 37. § (2) a) pont]

A közgyűlés az éves beszámoló jóváhagyásáról az általános szabályok szerint dönt. [Ectv. 37. § (2) d) pont]

A szövetség alapszabályának módosításához, a szövetség egyesüléséhez és szétválásához a közgyűlésen jelenlévők háromnegyedes szótöbbséggel hozott határozata szükséges.

A szövetség céljának módosításához és a szövetség megszűnéséről szóló közgyűlési döntéshez a szavazati joggal rendelkező tagok háromnegyedes szótöbbséggel hozott határozata szükséges.

A közgyűlési határozatokat a levezető elnök a közgyűlésen szóban kihirdeti és az érintett tagokkal a határozat meghozatalát követő 8 napon belül írásban, igazolható módon is közli a határozatnak a szövetség honlapján történő közzétételével egyidejűleg. [Ectv. 37. § (3) b) pont]

**Határozathozatal ülés tartása nélkül (Ptk. 3:20. § alapján)**

Az ügyvezetés a határozat tervezetének a tagok részére történő megküldésével kezdeményezi.

A tagok számára a tervezet kézhezvételétől számított legalább nyolcnapos határidőt kell biztosítani arra, hogy szavazatukat megküldjék az ügyvezetés részére.

Az ülés tartása nélküli döntéshozatal során az alapszabály határozatképességre és szavazásra vonatkozó rendelkezéseit azzal az eltéréssel kell alkalmazni, hogy a határozathozatali eljárás akkor eredményes, ha legalább annyi szavazatot megküldenek az ügyvezetés részére, amennyi szavazati jogot képviselő tag jelenléte a határozatképességéhez szükséges lenne ülés tartása esetén.

Ha bármely tag az ülés megtartását kívánja, a legfőbb szerv ülését az ügyvezetésnek össze kell hívnia.

A szavazásra megszabott határidő utolsó napját követő három napon belül - ha valamennyi tag szavazata ezt megelőzően érkezik meg, akkor az utolsó szavazat beérkezésének napjától számított három napon belül - az ügyvezetés megállapítja a szavazás eredményét, és azt további három napon belül közli a tagokkal.

A határozathozatal napja a szavazási határidő utolsó napja, ha valamennyi szavazat korábban beérkezik, akkor az utolsó szavazat beérkezése napja.

**Elnökség**

Az elnökség a szövetség 7 elnökségi tagból álló ügyvezető szerve. A Ptk. 3:79. § (39 bek. alapján jelen alapszabály felhatalmazása, rendelkezése szerint az elnökség tagjaiból egy tag természetes személy, hat tag pedig az egyesület tagjaiból álló jogi személy. Tekintettel arra, hogy a vezető tisztégviselők közül hat tag jogi személy, a jogi személy köteles kijelölni azt a természetes személyt, aki a vezető tisztségviselői feladatokat nevében ellátja. A vezető tisztségviselőkre vonatkozó szabályokat a kijelölt személyre is alkalmazni kell.

* Elnök 1 fő
* Elnök helyettes 1 fő
* Gazdasági alelnök 1 fő
* Szakmai alelnök 1 fő
* Titkár 1 fő
* Elnökség tagjai 2 fő

Az elnökség dönt mindazon kérdésekben, amelyet jogszabály vagy alapszabály nem utal más szerv kizárólagos hatáskörébe.

Az elnökség tagjait a közgyűlés választja 5 év határozott időtartamra. A vezető tisztségviselői megbízás a tisztségnek a kijelölt, megválasztott vagy kinevezett személy által történő elfogadásával jön létre.

**Megszűnik a vezető tisztségviselői megbízatás:**

* a megbízás időtartamának lejártával;
* visszahívással;
* lemondással;
* a vezető tisztségviselő halálával
* a vezető tisztségviselő cselekvőképességének vagy a tevékenysége korlátozásával;
* a vezető tisztségviselővel szembeni kizáró vagy összeférhetetlenségi ok bekövetkeztével.

A közgyűlés a vezető tisztségviselőt bármikor – indokolás nélkül – visszahívhatja. A visszahívásról a közgyűlés az általános szabályok szerint dönt.

A vezető tisztségviselő megbízatásáról a szövetséghez címzett, a szövetség másik vezető tisztségviselőjéhez intézett nyilatkozattal bármikor lemondhat.

Ha a jogi személy működőképessége ezt megkívánja, a lemondás az új vezető tisztségviselő kijelölésével vagy megválasztásával, ennek hiányában legkésőbb a bejelentéstől számított hatvanadik napon válik hatályossá.

Vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. Ha a vezető tisztségviselő jogi személy, a jogi személy köteles kijelölni azt a természetes személyt, aki a vezető tisztségviselői feladatokat nevében ellátja.

A vezető tisztségviselőkre vonatkozó szabályokat a kijelölt személyre is alkalmazni kell. A vezető tisztségviselő ügyvezetési feladatait személyesen köteles ellátni.

Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.

Nem lehet vezető tisztségviselő, aki közügyektől eltiltó ítélet hatálya alatt áll (Btk. 61.§ (2) bek. i) pont). Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet.

Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől.

A Ptv 12.§ (4.a) pontja alapján polgárőr szervezetnél nem lehet vezető tisztségviselő: aki büntetőeljárás hatálya alatt áll, vagy akivel szemben a (4b) bekezdésben meghatározott mentesítés időtartama még nem telt el:

(4b) \* Az a büntetett előéletű személy, akivel szemben

1. szándékos bűncselekmény miatt végrehajtandó szabadságvesztést szabtak ki,

aa) öt évet el nem érő szabadságvesztés esetén a mentesítés beálltától számított öt évig,

ab) öt évi vagy azt meghaladó szabadságvesztés esetén a mentesítés beálltától számított nyolc évig,

b) szándékos bűncselekmény miatt közérdekű munkát vagy pénzbüntetést szabtak ki, a mentesítés beálltáig,

c) szándékos bűncselekmény miatt végrehajtásában felfüggesztett

ca) szabadságvesztést szabtak ki, a mentesítés beálltától számított négy évig,

cb) pénzbüntetést szabtak ki, a mentesítés beálltától számított egy évig nem lehet polgárőr szervezetnél vezető tisztségviselő.

A közhasznú szervezet megszűnését követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt annak megszűnését megelőző két évben legalább egy évig:

amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,

amellyel szemben az állami adó- és vámhatóság jelentős összegű adóhiányt tárt fel,

amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki,

amelynek adószámát az állami adó- és vámhatóság az adózás rendjéről szóló törvény szerint felfüggesztette vagy törölte.

A vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt. [Ectv. 39. § (1) és (2) bekezdés]

**A szövetség vezető tisztségviselői:**

A szövetség elnöke: Batiz István (anyja neve: Horváth Etelka, szül. hely, idő: Baja 1958.08.08.

lakóhelye: 6724 Szeged, Nádas u. 9.)

Általános elnökhelyettes Pőcze Levente (név: Ásotthalom Községi Polgárőr Egyesület székhely:

6783 Ásotthalom Szent István tér 1. nevében eljáró természetes személy lakóhelye:

6783 Ásotthalom, Kossuth u. 21.)

Gazdasági alelnök: Tóth Zoltánné (egyesület név: Tápéi Polgárőr Egyesület, székhely: 6753 Szeged-

Tápé Száva utca 6. nevében eljáró természetes személy lakóhelye: 6753 Szeged-Tápé

Száva utca 6.)

Szakmai alelnök: Petrity Rudolf (Tisza-Táj Polgárőr Egyesület, székhely: 6640 Csongrád, Csókásy

Ferenc utca 1. nevében eljáró természetes személy lakóhelye: 6640 Csongrád Csókásy

Ferenc utca 1.)

Titkár: Szemesi Szilveszter (név: Kiskundorozsmai Önvédelmi Csoport Polgárőr Egyesület,

székhely: 6791 Szeged-Kiskundorozsma Negyvennyolcas utca 12. nevében eljáró

természetes személy lakóhelye: 6791 Szeged, Gyalu u. 21.)

Elnökség tagja: Bangó Péter (név: Csengelei Polgárőr Csoport székhely: 6765 Csengele Deák Ferenc

utca 1. nevében eljáró természetes személy lakóhelye: 6765 Csengele, Tanya 144.

Elnökség tagja: Szula Ferenc (név: Hódmezővásárhelyi Polgárőr Egyesület, székhely: 6800

Hódmezővásárhely, Kaszap utca 25. nevében eljáró természetes személy lakóhelye

6800 Hódmezővásárhely, Hóvirág u. 2/B. fszt. 1.)

A szövetség törvényes képviseletét az elnök és az helyettes látja el.

A képviseleti joguk gyakorlásának terjedelme: általános.

A képviseleti joguk gyakorlásának módja: önálló.

**Az elnökség hatáskörébe tartozik:**

* a szövetség napi ügyeinek vitele, a hatáskörébe tartozó ügyekben a döntések meghozatala;
* a beszámolók előkészítése és azoknak a közgyűlés elé terjesztése;
* az éves költségvetés elkészítése és annak a közgyűlés elé terjesztése;
* a szövetségi vagyon kezelése, a vagyon felhasználására és befektetésére vonatkozó, a
* közgyűlés hatáskörébe nem tartozó döntések meghozatala és végrehajtása;
* az egyesület jogszabály és az alapszabály szerinti szervei megalakításának és a tisztségviselők megválasztásának előkészítése;
* a közgyűlés összehívása, a tagság és a szövetség szerveinek értesítése;
* az elnökség által összehívott közgyűlés napirendi pontjainak meghatározása;
* részvétel a közgyűlésen és válaszadás a szövetséggel kapcsolatos kérdésekre;
* a tagság nyilvántartása;
* a szövetség határozatainak, szervezeti okiratainak és egyéb könyveinek vezetése;
* a szövetség működésével kapcsolatos iratok megőrzése;
* a szövetséget érintő megszűnési ok fennállásának mindenkori vizsgálata és annak bekövetkezte esetén az e törvényben előírt intézkedések megtétele; és
* a tag felvételéről való döntés.
* döntés mindazon kérdésben, amelyet jogszabály vagy alapszabály a hatáskörébe utal.

Az elnökség üléseit szükség szerint, de évente legalább egy alkalommal tarja.

Az elnökségi ülést az elnök, legalább 15 nappal az ülés időpontja előtt kiküldött meghívóval, elsődlegesen a szövetség székhelyére hívja össze írásban, igazolható módon. (Írásbeli igazolható módon történő kézbesítésnek minősül: pl. ajánlott vagy tértivevényes küldeményként, továbbá a tagnak az elektronikus levelezési címére történő kézbesítés azzal, hogy a kézbesítés visszaigazolásra kerüljön (elektronikus tértivevény).

Az elnökségi ülésre szóló meghívó tartalmazza a szövetség nevét, székhelyét, az elnökségi ülés helyét, idejét és a javasolt napirendi pontokat.

A napirendi pontokat a meghívóban legalább olyan részletezettséggel kell rögzíteni, hogy az elnökségi tagok álláspontjukat kialakíthassák.

Az elnökségi ülésre szóló meghívót a szövetség székhelyén és honlapján nyilvánosságra kell hozni.

Az elnökség ülései nyilvánosak, amely nyilvánosság jogszabályban meghatározott esetekben korlátozható. [Ectv. 37. § (1) bekezdés]

Az elnökség határozatát egyszerű szótöbbséggel, nyílt szavazással hozza.

Az elnökség határozatképes, ha ülésén a szavazati jogában nem korlátozott elnökségi tagok több mint a fele jelen van.

**A határozat meghozatalakor nem szavazhat az:**

* akit a határozat kötelezettség vagy felelősség alól mentesít vagy a jogi személy terhére másfajta előnyben részesít;
* akivel a határozat szerint szerződést kell kötni;
* aki ellen a határozat alapján pert kell indítani;
* akinek olyan hozzátartozója érdekelt a döntésben, aki a szövetségnek nem tagja;
* aki a döntésben érdekelt más szervezettel többségi befolyáson alapuló kapcsolatban áll; vagy
* aki egyébként személyesen érdekelt a döntésben.

Az elnökség határozathozatalában nem vehet részt az a személy, aki vagy akinek közeli hozzátartozója a határozat alapján

* kötelezettség vagy felelősség alól mentesül, vagy
* -bármilyen más előnyben részesül, illetve a megkötendő jogügyletben egyébként érdekelt. (Nem minősül előnynek a szövetség cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve a szövetség által tagjának, a tagsági jogviszony alapján nyújtott, létesítő okiratnak megfelelő cél szerinti juttatás.) [Ectv. 38. § (1) és (2) bekezdés]

Az elnökségi ülésről jegyzőkönyvet kell felvenni, amelyet a jelenlévő elnökségi tagok írnak alá.

A jegyzőkönyv tartalmazza a határozatok sorszámát, a döntésének tartalmát, időpontját és hatályát, illetve a döntést támogatók és ellenzők számarányát (ha lehetséges, személyét).

A közgyűlés és az elnökség határozatait az elnök köteles a Határozatok Könyvébe bevezetni [Ectv. 37. § (3) a) pont]

Az elnökség határozatait az elnökségi ülésen szóban kihirdeti és az érintett tagokkal a határozat meghozatalát követő 8 napon belül írásban, igazolható módon is közli a határozatoknak a szövetség honlapján történő közzétételével egyidejűleg. [Ectv. 37. § (3) b) pont]

**Felügyelő Bizottság**

A Felügyelő Bizottság a szövetség 3 felügyelő bizottsági tagból álló felügyelő szerve. Dönt a hatáskörébe utalt kérdésekben.

A Felügyelő Bizottság tagjait a közgyűlés választja meg 5 évre.

A Felügyelő Bizottsági tagsági jogviszony az elfogadásával jön létre.

A bizottság a tagjai közül választja meg az elnök személyét.

**Megszűnik a Felügyelő Bizottsági megbízatás:**

- visszahívással;

- lemondással;

- a felügyelő bizottsági tag halálával vagy jogutód nélküli megszűnésével;

- a felügyelőbizottsági tag cselekvőképességének a tevékenysége ellátásához szükséges körben

történő korlátozásával;

- a felügyelő bizottsági taggal szembeni kizáró vagy összeférhetetlenségi ok bekövetkeztével.

A közgyűlés a megválasztással azonos eljárással bármikor – indokolás nélkül – dönthet a felügyelő bizottsági tag visszahívásáról.

A visszahívásról a közgyűlés az általános szabályok szerint dönt.

A felügyelő bizottsági tag megbízatásáról a szövetséghez címzett, a szövetség vezető tisztségviselőjéhez intézett nyilatkozattal bármikor lemondhat.

Ha a jogi személy működőképessége ezt megkívánja, a lemondás az új felügyelőbizottsági tag kijelölésével vagy megválasztásával, ennek hiányában legkésőbb a bejelentéstől számított hatvanadik napon válik hatályossá.

A felügyelő bizottság tagja az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.

Nem lehet a felügyelőbizottság tagja, akivel szemben a vezető tisztségviselőkre vonatkozó kizáró ok áll fenn, továbbá aki vagy akinek a hozzátartozója a jogi személy vezető tisztségviselője.[Ptk. 3:26. § (2)]

**Nem lehet a felügyelő szerv tagja, illetve könyvvizsgálója az a személy, aki:**

* a döntéshozó szerv, illetve az ügyvezető szerv elnöke vagy tagja (ide nem értve az egyesület döntéshozó szervének azon tagjait, akik tisztséget nem töltenek be),
* a szövetséggel e megbízatásán kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, ha jogszabály másképp nem rendelkezik,
* a szövetség cél szerinti juttatásából részesül - kivéve a bárki által megkötés nélkül igénybe vehető nem pénzbeli szolgáltatásokat, és a szövetség által tagjának a tagsági jogviszony alapján az alapszabályban foglaltaknak megfelelően nyújtott cél szerinti juttatást -, illetve
* az *a)-c)* pontban meghatározott személyek közeli hozzátartozója. [Ectv. 38. § (3)]

A felügyelő szerv tagja a szövetség vezető szervének ülésén tanácskozási joggal részt vehet.

A felügyelő szerv tagja kötelezően vesz részt a vezető szerv ülésén, ha jogszabály így rendelkezik.

A felügyelő szerv köteles az intézkedésre való jogosultságának megfelelően a döntéshozó szervet vagy az ügyvezető szervet tájékoztatni és annak összehívását kezdeményezni, ha arról szerez tudomást, hogy:

* a szervezet működése során olyan jogszabálysértés vagy a szervezet érdekeit egyébként súlyosan sértő esemény (mulasztás) történt, amelynek megszüntetése vagy következményeinek elhárítása, illetve enyhítése az intézkedésre jogosult vezető szerv döntését teszi szükségessé.
* a vezető tisztségviselők felelősségét megalapozó tény merült fel.

A döntéshozó szervet vagy az ügyvezető szervet a felügyelő szerv indítványára - annak megtételétől számított harminc napon belül - intézkedés céljából össze kell hívni.

E határidő eredménytelen eltelte esetén a döntéshozó szerv és az ügyvezető szerv összehívására a felügyelő szerv is jogosult.

Ha az arra jogosult szerv a törvényes működés helyreállítása érdekében szükséges intézkedéseket nem teszi meg, a felügyelő szerv köteles haladéktalanul értesíteni a törvényességi ellenőrzést ellátó szervet.

**A Felügyelő Bizottság tagjai:**

A Felügyelő Bizottság elnöke: Timár Lajos, an: Vincze Erzsébet, szül hely, idő: Tompa, 1948.12.21.

lakóhelye: 6791 Szeged, Kőbárány u. 2. (Kiskundorozsmai Önvédelmi Csoport Polgárőr Egyesület),

A felügyelőbizottság tagja: Gilinger István an: Dobos Eszter, szül. hely, idő: Földeák, 1951.08.29. lakóhelye: 6600 Szentes, Árpád u. 39. (Szentes Polgárőr Egyesület)

A felügyelő bizottság tagja: Szentmiklósi Gábor an: Klembucz Etelka, szül. hely, idő: Makó, 1964.02.08. lakóhelye: 6913 Csanádpalota, Szent István u. 14. (Csanádpalotai Polgárőr Egyesület),

A Felügyelő Bizottság tagjai a Felügyelő Bizottság munkájában személyesen kötelesek részt venni.

A Felügyelő Bizottság tagjai a szövetség ügyvezetésétől (elnökség) függetlenek, tevékenységük során nem utasíthatók.

**A Felügyelő Bizottság hatáskörébe tartozik:**

- az ügyvezetés ellenőrzése a szövetség érdekeinek megóvása céljából;

- a szövetség működésének, gazdálkodásának ellenőrzése.

A Felügyelő Bizottsága hatáskörébe tartozó feladatok gyakorlása során – annak érdekében - a vezető tisztségviselőktől jelentést, a szervezet munkavállalóitól pedig tájékoztatást vagy felvilágosítást kérhet, továbbá a szövetség könyveibe és irataiba betekinthet, azokat megvizsgálhatja.

A Felügyelő Bizottságköteles a tagok döntéshozó szerve elé kerülő előterjesztéseket megvizsgálni, és ezekkel kapcsolatos álláspontját a döntéshozó szerv ülésén ismertetni.

A Felügyelő Bizottsága szövetség irataiba, számviteli nyilvántartásaiba, könyveibe betekinthet, a vezető tisztségviselőktől és a jogi személy munkavállalóitól felvilágosítást kérhet, a jogi személy fizetési számláját, pénztárát, értékpapír- és áruállományát, valamint szerződéseit megvizsgálhatja és szakértővel megvizsgáltathatja.

A Felügyelő Bizottságüléseit szükség szerint, de évente legalább egy alkalommal tarja.

A Felügyelő Bizottság**i** ülést a Felügyelő Bizottságelnöke legalább 15 nappal az ülés időpontja előtt kiküldött meghívóval, elsődlegesen a szövetség székhelyére hívja össze írásban, igazolható módon. (Írásbeli igazolható módon történő kézbesítésnek minősül: pl. ajánlott vagy tértivevényes küldeményként, továbbá a tagnak az elektronikus levelezési címére történő kézbesítés azzal, hogy a kézbesítés visszaigazolásra kerüljön (elektronikus tértivevény).

A Felügyelő Bizottság**i** ülésre szóló meghívó tartalmazza a szövetség nevét, székhelyét, a Felügyelő Bizottsági ülés helyét, idejét és a javasolt napirendi pontokat. A napirendi pontokat a meghívóban legalább olyan részletezettséggel kell rögzíteni, hogy a Felügyelő Bizottságtagok álláspontjukat kialakíthassák.

A Felügyelő Bizottsági ülésre szóló meghívót a szövetség székhelyén és honlapján nyilvánosságra kell hozni. A Felügyelő Bizottságülései nyilvánosak, amely nyilvánosság jogszabályban meghatározott esetekben korlátozható. [Ectv. 37. § (1) bekezdés]

A Felügyelő Bizottsághatározatát – az alapszabály vagy törvény eltérő rendelkezése hiányában – egyszerű szótöbbséggel, nyílt szavazással hozza.

A Felügyelő Bizottsághatározatképes, ha ülésén a szavazati jogában nem korlátozott felügyelőbizottsági tagok több mint a fele jelen van.

Két felügyelőbizottsági tag jelenléte esetén kizárólag egyhangúlag hozható határozat.

**A határozat meghozatalakor nem szavazhat az:**

* akit a határozat kötelezettség vagy felelősség alól mentesít vagy a jogi személy terhére másfajta előnyben részesít;
* akivel a határozat szerint szerződést kell kötni;
* aki ellen a határozat alapján pert kell indítani;
* akinek olyan hozzátartozója érdekelt a döntésben, aki a szövetségnek nem tagja;
* aki a döntésben érdekelt más szervezettel többségi befolyáson alapuló kapcsolatban áll; vagy aki egyébként személyesen érdekelt a döntésben.

A Felügyelő Bizottsághatározathozatalában nem vehet részt az a személy, aki vagy akinek közeli hozzátartozója a határozat alapján:

- kötelezettség vagy felelősség alól mentesül, vagy

*-* bármilyen más előnyben részesül, illetve a megkötendő jogügyletben egyébként érdekelt.

Nem minősül előnynek a szövetség cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve a szövetség által tagjának, a tagsági jogviszony alapján nyújtott, létesítő okiratnak megfelelő cél szerinti juttatás. [Ectv. 38. § (1) és (2) bekezdés]

A Felügyelő Bizottsági ülésről jegyzőkönyvet kell felvenni, amelyet a jelenlévő Felügyelő Bizottsági tagok írnak alá. A jegyzőkönyv tartalmazza a határozatok sorszámát, a döntésének tartalmát, időpontját és hatályát, illetve a döntést támogatók és ellenzők számarányát (ha lehetséges, személyét).

A határozatokat a Felügyelő Bizottságelnöke köteles a Felügyelő Bizottsági Határozatok Könyvébe – a határozatok jegyzőkönyvben rögzített adattartalma szerint - bevezetni. [Ectv. 37. § (3) a) pont]

A Felügyelő Bizottsághatározatait a Felügyelő Bizottsági ülésen szóban kihirdeti és az érintett tagokkal a határozat meghozatalát követő 8 napon belül írásban, igazolható módon is közli a határozatoknak a szövetség honlapján történő közzétételével egyidejűleg. [Ectv. 37. § (3) b) pont]

**X.**

**Jelölő és választási bizottság.**

A Jelölő és Választási Bizottságot a Közgyűlés hozza létre. Mandátuma öt évre szól.

A bizottság hét tagból áll.

A vezetőjüket maguk közül választják meg.

A tagokat lehetőség szerint hét járásból kell delegálni.

**A bizottság feladata:**

* a közgyűlési képviselők mandátumának vizsgálata, a mandátumok érvényességének megállapítása, mindezek alapján a határozatképességre vonatkozó javaslat megtétele a Közgyűlés levezető elnökének,
* a Közgyűlés hatáskörébe tartozó vezető és állandó munkabizottsági tisztségviselők, valamint a bizottsági tagok megválasztásának előkészítése keretében a jelöltállítás, a javaslatok megtétele,
* a szavazás szervezési és technikai lebonyolítása, a szavazatok számlálása, a választás eredményének kihirdetése

**XI.**

**Záró rendelkezések**

Az alapszabályban nem szabályozott kérdésekre a Polgári Törvénykönyvről szóló 2013. évi V. törvény (Ptk.) és az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (Ectv.), és a 2011. évi CLXV. törvény a polgárőrségről és a polgárőri tevékenység szabályairól rendelkezései az irányadóak.

A működés részletes szabályait a szervezet SZMSZ-e tartalmazza a fenti jogszabályokkal és az alapszabályrendelkezéseivel összhangban. Azokkal ellentétes irányú rendelkezéseket nem tartalmazhat.

Kelt: Szegd, 2020. év. …....................... hó …... napján

aláírás

Tanú: Tanú:

Lakcíme: Lakcíme:

Személyi igazolvány száma: Személyi igazolvány száma:

*(Alakuló ülés tartása esetén az alapszabályban kijelölt képviselő(k) írja alá, a képviseleti jog gyakorlásnak módjához igazodóan önállóan vagy képviselőtársával együttesen. Ha alakuló ülés tartására nem került sor, akkor valamennyi alapító tagnak alá kell írnia az alapszabályt, mert az egységes akaratelhatározás ebben nyilvánul meg.*

*Mindkét esetben az aláírások valódiságát két tanú aláírásával vagy ügyvédi ellenjegyzéssel kell igazolni!)*